Ҭырқәтәыла иҟоу Аԥсны ахаҭарнак Вадим Ҳаразиа арадио Sputnik ахь адырра ҟаиҵеит уи аҳәынҭқарраҟны аԥсуа хеидкылақәа иахьанӡа ирыламыз ҳажәлар рхылҵшьҭрақәа ахьынхо ҩ-қыҭак рхаҭарнакцәа агәаҳәара шаадырԥшыз дара рҟынгьы ахеидкыла еиҿыркаарц.
Арҭ амшқәа рзы Аԥсны рыԥсшьараамҭа рхыргоит Ҭырқәтәылантәи иааз ҳџьынџьуаа рхәыҷқәа. Урҭ напхгаҩыс ирыцу, Сҭампыл иҟоу аԥсуа культуратә хеидкыла аиҳабы Шамиль Ешба арадио Sputnik Аԥсны иазеиҭеиҳәеит ахәыҷқәа рџьынџь-ԥсадгьыл агәыбылра шыркыз атәы.